রাজধানীতে ভারতীয় প্রকৌশল প্রদর্শনী শুরু বুধবার
রাজধানীর ইন্টারন্যাশনাল কনভেনশন সিটি বসুন্ধরায় (আইসিসিবি) বুধবার শুরু হচ্ছে ভারতীয় প্রকৌশল প্রদর্শনী ইন্ডি বাংলাদেশ ২০২০। তিন দিনের এ প্রদর্শনীতে দেশটির ১২০টির অধিক শীর্ষস্থানীয় প্রতিষ্ঠান অংশ নেবে। ভারতের বাণিজ্য ও শিল্প মন্ত্রণালয়ের পৃষ্ঠপোষকতাধীন সংস্থা ইইপিসি ইন্ডিয়া এটি আয়োজন করছে।







প্রদর্শনী উদ্বোধন করবেন শিল্পমন্ত্রী নুরুল মজিদ হুমায়ূন। রাজধানীর একটি হোটেলে আয়োজিত এক সংবাদ সম্মেলনে রোববার প্রদর্শনীর নানা দিক তুলে ধরেন ইইপিসি ইন্ডিয়ার পরিচালক গুরভিন্দার সিং। তিনি বলেন, ২০১৯ সালের হিসাব অনুযায়ী দুই দেশের মধ্যে দ্বিপক্ষীয় বাণিজ্যের পরিমাণ ১০ বিলিয়ন ডলার অতিক্রম করেছে। বাংলাদেশ থেকে ভারতে রফতানির পরিমাণ ছিল ১ বিলিয়ন ডলারেরও বেশি। তিনি আরও জানান যে, দ্বিতীয়বার বাংলাদেশে ইন্ডি আয়োজনের সিদ্ধান্তের মধ্য দিয়ে দেশটির উন্নয়নে ভারত সরকারের অঙ্গীকারের প্রতিফলন ঘটেছে। সংবাদ সম্মেলনে আরও বক্তব্য রাখেন ভারতীয় দূতাবাসের বাণিজ্যিক প্রতিনিধি প্রময়েশ বাসাল।




প্রসঙ্গত, ইন্ডি বাংলাদেশের প্রথম আসর ২০১৭ সালের ২-৪ নভেম্বর অনুষ্ঠিত হয়। সে আসরে শতাধিক ভারতীয় প্রকৌশল প্রতিষ্ঠান অংশগ্রহণ করে। এবারের প্রদর্শনীটি আইসিসিবি’র ১ এবং ২ নম্বর হলে অনুষ্ঠিত হবে এবং শুক্রবার পর্যন্ত প্রতিদিন সকাল ১১টা থেকে সন্ধ্যা ৭টা পর্যন্ত ব্যবসায়ী এবং সাধারণ দর্শনাথীদের জন্য এটি উন্মুক্ত থাকবে।

রাজধানীর ইন্টারন্যাশনাল কনভেনশন সিটি বসুন্ধরায় (আইসিসিবি) বুধবার শুরু হচ্ছে ভারতীয় প্রকৌশল প্রদর্শনী ইন্ডি বাংলাদেশ ২০২০। তিন দিনের এ প্রদর্শনীতে দেশটির ১২০টির অধিক শীর্ষস্থানীয় প্রতিষ্ঠান অংশ নেবে। ভারতের বাণিজ্য ও শিল্প মন্ত্রণালয়ের পৃষ্ঠপোষকতাধীন সংস্থা ইইপিসি ইন্ডিয়া এটি আয়োজন করছে।